To, koľko alebo či vôbec na poskytovaní AVMS aktuálne zarábate, nie je určujúce. V momentálnom prechodnom období, v ktorom Rada bude rozhodovať o udelení autorizácie pre už jestvujúce videokanály (resp. prijímať oznámenia o ich poskytovaní), sa síce môže touto skutočnosťou do nejakej miery zaoberať. No v štandardnom režime, pri žiadostiach a oznámeniach týkajúcich sa nových AVMS, je vzhľadom na lehoty, v ktorých má subjekt oznámenie poskytovania (FO) resp. žiadosť o udelenie autorizácie poskytovania (PO) Rade podať, nereálne, aby z poskytovania AVMS už akokoľvek finančne profitoval. Zákon totiž ukladá fyzickým osobám povinnosť oznámiť Rade poskytovanie AVMS najneskôr v deň začatia jej poskytovania (v prvý deň, keď je obsah spĺňajúci kritéria AVMS na platforme na zdieľanie videí dostupný širokej verejnosti). Právnická osoby by zas mala o udelenie autorizácie poskytovania AVMS požiadať v dostatočnom časovom predstihu, keďže Rada má na vydanie rozhodnutia o udelení autorizácie 90 dní a bez nej by AVMS právnická osoba poskytovať nemala. V oboch prípadoch je preto logické, že v čase oznámenia/podania žiadosti zárobok z oznamovanej/žiadanej AVMS nie je reálny. Dôležitý je preto najmä zámer poskytovaním AVMS zarábať